text: Ny direktør i Varde Kommune
  02 marts 2011 kl. 09.16
  Tirsdag aften ansatte byrådet i Varde Bent Peter Larsen som ny direktør for Plan, Kultur og Teknik.
  Siden 2006 har Bent Peter Larsen været kommunaldirektør i Randers Kommune. Nu skal han besætte stillingen som direktør for Plan, Kultur og Teknik i Varde Kommune. Det bestemte Varde Byråd tirsdag aften. 
  - Det er dejligt, at vi i Varde har kunnet tiltrække en så velkvalificeret person med en stærk lederbaggrund til denne vigtige direktørstilling, siger borgmester Gylling Haahr i en pressemeddelelse.  
  Udover jobbet som kommunaldirektør i Randers, har Bent Peter Larsen også været ansat som direktør for Sundhed og Omsorg i Århus Kommune, amtsdirektør i Ribe Amt og direktør for Musikhuset i Århus.
  Bent Peter Larsen blev valgt blandt 41 ansøgere.
  